laion/Wikipedia-Exotic huggingface dataset:
Rock Me

"Rock Me" היה השיר הזוכה באירוויזיון 1989. השיר בוצע על ידי להקת הפופ היוגוסלבית ריווה, וייצג את יוגוסלביה בתחרות האירוויזיון לשנת 1989. זוהי הייתה הזכייה הראשונה והיחידה של יוגוסלביה בתחרות. השיר הושר בשפה הסרבו-קרואטית, אך הסולנית, אמיליה קוקיץ' שרה אותו באנגלית בהופעת הזכייה של השיר. קוקיץ' המשיכה להופיע לבדה במופעים שונים, אך לא זכתה להצלחה משמעותית לאחר הניצחון בשנת 1989. זכיית השיר העלתה את המודעות הבינלאומית לרוק יוגוסלבי וקרואטי. Balkan Babel: The Disintegration of Yugoslavia from the Death of Tito to the Fall of Milosevic, 2002 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
חוזה קזנובה

חוזה קזנובה (נולד ב-1951 בסרגוסה, ספרד) הוא חוקר ספרדי-אמריקני, הנחשב לאחד מבכירי הסוציולוגים של הדת כיום. משמש כפרופסור במחלקה לסוציולוגיה ותאולוגיה באוניברסיטת ג'ורג'טאון ועמית מחקר בכיר במרכז לדת, שלום ועניינים עולמיים בברקלי. תחומי התמחותו המרכזיים הם גלובליזציה, דתות וחילון. קזנובה הוא בוגר תואר ראשון בפילוסופיה מסמינר מטרופוליטן, ובעל תואר שני מאוניברסיטת אינסברוק בתאולוגיה, ותואר שני ושלישי בסוציולוגיה מבית הספר החדש למחקר חברתי בניו-יורק (NSSR). ב-2012 זכה בפרס מאוניברסיטת זלצבורג על הישגיו בתחום התאולוגיה. הוא פרסם מחקרים בטווח רחב של נושאים, כולל דת וגלובליזציה, הגירה ופלורליזם דתי, דתות משתנות ותיאוריה סוציולוגית. עבודתו החשובה והידועה ביותר היא Public Religions in the Modern World, שהפכה לקלאסיקה בתחום הסוציולוגיה של הדת ותורגמה לכמה שפות, ביניהן יפנית וטורקית. ספריו כוללים בתוכם תחומים מגוונים: אסלאם, מגדר ודמוקרטיה במבט משווה. ספרו "Public Religions in the Modern World" פורסם ב-1994 בהוצאת שיקגו. הוא עוסק בכניסתן של הדתות למרחב הפוליטי ומבקש להתמודד עם תאוריית החילון הקלאסית ומציע מבט חדש על מקומה המשתנה של הדת בחברות בנות זמננו תוך סקירת תפקיד הדתות בספרה הציבורית בעידן המודרני. הוא טען שבניגוד למה שהוחזק כמובן מאליו, הדת בעידן המודרני אינה מגבילה עצמה לחייו הפנימיים של הפרט, אלא ממשיכה לנסות (ולהצליח) להשפיע על הספרה הציבורית ומערערת על ההבנות החברתיות הקיימות במדינות הלאום, הבנות שנכפו על ידי אליטה חילונית. הוא בוחן את מקומן של הפרוטסטנטיות ושל הקתוליות בארבע מדינות – ארצות הברית, פולין, ברזיל וספרד – ומאתגר את ההנחות בדבר תפקיד המודרניות והחילון בתנועות דתיות. הדיון שלו בהחזרתה של הדת אל הזירה הציבורית חושף כיצד תיאוריות החילון הצדיקו את מיסוד המודרניות והכתיבו נורמות ופרקטיקות מודרניות-חילוניות. בד בבד, מציע קזנובה, כי יש לראות בתהליך הערעור הזה גם פמיניזציה של הספרה הציבורית ושרטוט מחדש של הגבולות בין המרחב הפרטי לספרה הציבורית. 2019 (8 ביולי),Micah Musser, José Casanova: Profile of a Global Scholar Berekly Center תומר פרסיקו, טראמפ וירושלים: מנהיגים אוונגליסטים מחכים לקץ, לולאת האל. חוזה קזנובה, 2014. "דתות פרטיות וציבוריות". פרדוקס ספינת תזאוס – מגדר, דת ומדינה (קובץ בעריכת חנה הרצוג וענת לפידות-פירילה), ירושלים: מכון ון ליר. אריאל הורוביץ, ריאיון עם חוזה קזנובה - "בדמוקרטיה אי אפשר להפריד את הדת מהפוליטיקה", מקור ראשון, 20.12.2020. Berkley Center for Religion, Peace and World Affairs at Georgetown University, José Casanova, berkleycenter.georgetown.edu (באנגלית) אוונגליזם, באתר לולאת האל חוזה קזנובה, "דתות פרטיות וציבוריות", פרדוקס ספינת תזאוס – מגדר, דת ומדינה (קובץ בעריכת חנה הרצוג וענת לפידות-פירילה), ירושלים: מכון ון ליר., עמ' 2014
יחסי ארגנטינה – קוריאה הצפונית

יחסי ארגנטינה–קוריאה הצפונית הם יחסי החוץ בין ארגנטינה לבין קוריאה הצפונית. במהלך נשיאותו של הקטור חוסה קמפורה החלו ההתקרבויות עם ממשלת קוריאה הצפונית, ובמרץ 1973, סגנית הנשיא איסבל פרון והשר חוסה לופס רגה (אנ') ביקרו בפיונגיאנג, שם נפגשו עם קים איל-סונג. ביוני אותה שנה, שתי המדינות כוננו יחסים דיפלומטיים וקוריאה הצפונית פתחה את שגרירותה בבואנוס איירס. בשנת 1975 קיבלה איסבל פרון, אז כבר כנשיאה, ועדה מילדי צפון קוריאה במשכנה קינטה דה אוליבוס (אנ'). במהלך תהליך ההתארגנות הלאומית נמלטו הדיפלומטים הצפון קוריאנים מארגנטינה בשנת 1977, כאשר חורחה רפאל וידלה במסע הצלב האנטי-קומוניסטי שלו ניסה להתנקש בהם באמצעות שריפת השגרירות, גרימת נזקים מהותיים רבים והשארת חובות משמעותיים עבור בעלי הנכס בו הייתה השגרירות. המשטר הצבאי הצטדק על ידי האשמת הצפון קוריאנים בשריפה כדי להצדיק את הידרדרות היחסים הדיפלומטיים עם המדינה האסיאתית. לאחר מכן, היו התקרבויות מחודשות ב-1990, כמו התמיכה של ארגנטינה לצירוף קוריאה הצפונית לאו"ם, וכן תמיכה עתידית של הקוריאנים עבור הצעה לאירוח המשחקים האולימפיים בבואנוס איירס. קוריאה הצפונית אף ביקשה לפתוח משרדים מסחריים בבואנוס איירס בתקופת נשיאותו של קרלוס מנם, בקשה שמעולם לא התממשה. מדיה וקבצים בנושא יחסי ארגנטינה – קוריאה הצפונית בוויקישיתוף
הר אלזוורת' (אנטארקטיקה)

הר אלזוורת' (באנגלית: Mount Ellsworth) הוא הפסגה הגבוהה ביותר בהרי המלכה מוד, באזור חוף אמונדסן של שטח חסות רוס שבאנטארקטיקה. גובהו של ההר 2,925 מטרים מעל פני הים. ההר הוא מסיב מוארך, הממוקם בין קרחון אמונדסן וקרחון סטיגול. ההר התגלה על ידי אדמירל משנה ריצ'רד בירד, במהלך טיסתו אל הקוטב הדרומי שנערכה ב-28 - 29 בנובמבר 1929. בירד קרא להר על שמו של חוקר אנטארקטיקה האמריקאי לינקולן אלזוורת'. • Alun Richardson, Rucksack Guide - Mountaineering in Remote Areas of the World, P 124 הר אלזוורת' באתר הסקר הגאולוגי של ארצות הברית הר אלזוורת' באתר הגאזט האנטארקטי של ממשלת ניו זילנד הר אלזוורת' באתר הגאזט האנטארקטי של ממשלת אוסטרליה הר אלזוורת' באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור הר אלזוורת' (לפי גבהים) גאזט השמות האנטארקטיים הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
קרחון סטיגול

קרחון סטיגול או קרחון סטיגל (באנגלית: Steagall Glacier) הוא קרחון יובלי, בהרי המלכה מוד, באזור חוף אמונדסן של שטח חסות רוס, שבאנטארקטיקה. הקרחון מנקז את המדרונות המזרחיים של מישור רוסון, שבין הר אליס גייד והר דירדרוף. הקרחון זורם לכיוון צפון, ונשפך לקרחון באומן. אורכו של הקרחון 24 קילומטרים. הקרחון התגלה על ידי אדמירל משנה ריצ'רד בירד, במהלך טיסתו אל הקוטב הדרומי שנערכה ב-28 - 29 בנובמבר 1929. הקרחון מופה לראשונה על ידי משלחת ריצ'רד בירד (שחקרה את אנטארקטיקה בין השנים 1928–1929. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של ג'ק סטיגול (Jack Steagall), שהיה מטאורולוג בתחנת הקוטב הדרומי, בעונת החורף האנטארקטי 1961. קרחון סטיגול באתר הסקר הגאולוגי של ארצות הברית קרחון סטיגול באתר הגאזט האנטארקטי של ממשלת ניו זילנד קרחון סטיגול באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מקרחון סטיגול לאתרים סמוכים גאזט השמות האנטארקטיים הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
הר אלזוורת'

האם התכוונתם ל... אנטארקטיקה הר אלזוורת' (אנטארקטיקה) – הפסגה הגבוהה ביותר בהרי המלכה מוד, באזור חוף אמונדסן של שטח חסות רוס שבאנטארקטיקה הרי אלזוורת' – רכסי ההרים הגבוהים ביותר באנטארקטיקה ארצות הברית הר אלזוורת' (מונטנה) – הר בפארק הלאומי גליישר במדינת מונטנה, שבארצות הברית הר אלזוורת' (יוטה) – הר בהרי הנרי, במדינת יוטה שבארצות הברית
הנערה הנעדרת

הנערה הנעדרת (בספרדית: Perdida) הוא סרט דרמה ארגנטינאי-ספרדי משנת 2018 בבימויו של אלחנדרו מונטיאל. הסרט מבוסס על רומן שכתב העיתונאי הארגנטינאי פלורנס אטצ'בס, "קורנליה". בשנת 2020 יצא המשכון בשם "תחושת בטן". קצינת משטרה חוזרת לחפש אחר חברת ילדותה שנעלמה לפני שנים. אמיה סלמנקה בתפקיד קורנליה ויסאלבה / סירנה לואיסנה לופילטו בתפקיד מנואלה פלארי / פיפה, חוקרת במשטרה הפדרלית מארה אלברטו בתפקיד קלרה ויסאלבה קרלוס אלקנטרה בתפקיד אדלברטו חואן איגנסיו קיין בתפקיד אריאל פדרו קזבלנק בתפקיד אגיפיו קרלוס דל ריו בתפקיד סקריסטן ניקולאס פרטדו כסרטי מרינה גארה כמיקלה מרתה הלר בתפקיד ויסינה פיפה מיקלה קסטן בתפקיד ליאונורה הצעירה לורה לפרידה בתפקיד ליאונורה מיגל אנג'ל מקיאל בתפקיד אנפרמרו ראול מורה מגנארלי בתפקיד קורנליה הצעירה ארנצ'ה מארטי בתפקיד לוקרציה מריאנה מסטרצ'יו בתפקיד מוקאמה לאונורה הנערה הנעדרת, ברשת החברתית אינסטגרם "הנערה הנעדרת", במסד הנתונים הקולנועיים IMDb (באנגלית) "הנערה הנעדרת", באתר נטפליקס "הנערה הנעדרת", במסד הנתונים הקולנועיים KinoPoisk (ברוסית) "PERDIDA (2018) – Review - Netflix Mystery Thriller". Heaven of Horror (באנגלית). 16 באוגוסט 2018. נבדק ב-29 בנובמבר 2018. {{cite web}}: (עזרה) https://www.forbes.com/sites/travisdeshong/2018/08/10/netflixs-perdida-full-of-mystery-and-thrills-cant-keep-its-focus/#1ed4254c89b8 https://www.flickeringmyth.com/2018/09/movie-review-perdida-2018/
תחושת בטן (סרט)

תחושת בטן (בספרדית: La corazonada) הוא סרט מותחן פשע ארגנטינאי משנת 2020, שכתב וביים אלחנדרו מונטיאל, והוא מהווה פריקוול לסרט הנערה הנעדרת, משנת 2018. הסרט יצא לצפייה ב-28 במאי 2020, והוא הסרט הארגנטינאי המקורי הראשון של נטפליקס. שוטרת זוטרה במשטרת בואנוס איירס חוקרת רצח נערה וחושדת במפקד שלה כאשם ברציחתה. לואיסנה לופילטו בתפקיד מנואלה פלארי / פיפה, חוקרת במשטרה חואקין פוריאל בתפקיד פרנסיסקו חואנס, חוקר משטרה בכיר רפאל פרו בתפקיד פיסקל אמיליו רוג'ר מנטה לאנטה בתפקיד מינרווה דל וולה חואן מנואל גילרה בתפקיד פיטו לאגוס הבל איילה בתפקיד אל זורו סבסטיאן מוגורדוי בתפקיד אורדונייס דלפינה צ'אבס בתפקיד גלוריאנה מרקז מריטה באלסטרוס בתפקיד קווסדה "תחושת בטן", במסד הנתונים הקולנועיים IMDb (באנגלית) "תחושת בטן", באתר נטפליקס "תחושת בטן", במסד הנתונים הקולנועיים KinoPoisk (ברוסית) "Intuition – Netflix Review (2/5)". Heaven of Horror. נבדק ב-28 במאי 2020. {{cite web}}: (עזרה) "Intuition review – cliches run wild in Argentinian Netflix thriller". The Guardian. נבדק ב-28 במאי 2020. {{cite web}}: (עזרה)
יחסי דרום אפריקה – פורטוגל

יחסי דרום אפריקה–פורטוגל הם היחסים הנוכחיים וההיסטוריים בין פורטוגל לדרום אפריקה. דרום אפריקה מחזיקה בפורטוגל שגרירות בליסבון וקונסוליות כבוד בפורטו ובפונשל, מדיירה. פורטוגל מחזיקה בדרום אפריקה שגרירות בפרטוריה, קונסוליות-כלליות ביוהנסבורג וקייפטאון, וקונסוליות-כבוד בדרבן, פורט אליזבת וולקום (אנ')‏. הפורטוגזים חקרו את חופי דרום אפריקה בסוף המאה ה-15, וטענו כי הם שלהם, באמצעות הקמת "פדראו" (צלב אבן גדול עליו סמל פורטוגל שהוצב במקום כחלק מתביעת אדמה). בארתולומיאו דיאש עשה זאת בשנת 1486, ואסקו דה גאמה רשם חזקה על כף התקווה הטובה בשנת 1497, בדרך להודו. לדרום אפריקה היו יחסים קרובים עם פורטוגל, במיוחד בתקופה שבה מוזמביק ואנגולה היו מושבות פורטוגזיות. דרום אפריקה תחת האפרטהייד נשלטה על ידי המפלגה הלאומית, שחלקה דעות משותפות עם משטר "המדינה החדשה" (אנ') האנטי-קומוניסטי של אנטוניו דה אוליביירה סלזאר בפורטוגל. בעקבות החלטתה של בריטניה להעניק עצמאות למושבותיה באפריקה, חששה ממשלתו של הנדריק פרוורד כי המדינות הבלתי תלויות שזה עתה קמו, יפלו תחת השפעת ברית המועצות, ומשנת 1961 ואילך נערכו פגישות תכופות של דרום אפריקה ופורטוגל. פעילי מודיעין וכן ביקורים של פוליטיקאים בדרום אפריקה באנגולה ובמוזמביק בשליטה פורטוגזית. בראשית המאה ה-20 החל גל של מהגרים ממדיירה שמספרם גדל מאוד בעשורים שלאחר מלחמת העולם השנייה. מהגרים אלו, הקשורים באופן מסורתי לגננות ומסחר, מהווים את הקבוצה הגדולה ביותר בקהילה הפורטוגזית של דרום אפריקה. ההגירה הגדולה ביותר של פורטוגזים לדרום אפריקה התרחשה כאשר אנגולה ומוזמביק נעשו עצמאיות בשנת 1975. בעוד שרוב הפורטוגזים משתי המושבות לשעבר התיישבו בפורטוגל או בברזיל, חלקם הורשו להיכנס לדרום אפריקה. מספרם של הפורטוגזים הדרום אפריקאים בשנת 2010 נאמד בכ-80,476. כמו כן, מספר גדל והולך של דרום אפריקאים קונים נכסים בפורטוגל כדי להשיג מקום מגורים ולפרוש שם ולהיות מסוגלים לטייל באזור שנגן. טיסות ישירות בין המדינות לא מתקיימות מאז טאפ אייר פורטוגל סיימה את השירותים בין נמל התעופה ליסבון לנמל התעופה הבינלאומי או. אר. טאמבו בשנת 2011. סאות' אפריקן איירווייז, שגם הפסיקה את הטיסות בין המדינות, נהגה לטוס לרומא, אתונה ותל אביב דרך ליסבון, מכיוון שנאסר עליה להיכנס למרחב האווירי של מדינות אפריקה בשל מדיניות האפרטהייד שלה. שתי חברות התעופה חברות כיום בסטאר אלייאנס, ומפעילות טיסות של שותפות קוד. מדיה וקבצים בנושא יחסי דרום אפריקה – פורטוגל בוויקישיתוף Embassy of the Republic of South Africa, Lisbon, Portugal South African Representation Abroad, Department of International Relations and Cooperation, Republic of South Africa Embaixada de Portugal em Pretória Portal das Comunidades Portuguesas - África do Sul Sweden and National Liberation in Southern Africa: Formation of a popular opinion (1950-1970), Tor Sellström, Nordic Africa Institute, 1999, page 368. Salazar: A Political Biography, Filipe Ribeiro De Meneses, Enigma Books, 2013, page 532 Abundant Portuguese Residents Elude The South African Census, The New York Times, May 29, 1981 South Africans buy property to gain residence, retire in Portugal, Business Day, 9 November 2015 TAP Portugal Drops Johannesburg Service, 31 May 2011 The Atlas of Changing South Africa, A. J. Christopher, Routledge Press, 2001, 175 SAA and TAP to further expand code share, South African Airways, 7 March 2012
יחסי איראן–ברזיל

יחסי איראן–ברזיל (בפרסית: روابط ایران و برزیل, בפורטוגזית: Relações entre Brasil e Irã) הם יחסי החוץ בין הרפובליקה האסלאמית של איראן ובין הרפובליקה הפדרלית של ברזיל. היחסים בין שתי המדינות החלו בשנת 1903, אולם בשנת 1957 הם הפכו לממשיים, כאשר הסכם תרבות נחתם, אשר נכנס לתוקף ב-28 בדצמבר 1962. הסכם זה ציין גם את העלאת הנציגות הברזילאית בטהראן, לדרגת שגרירות בשנת 1961. בשנת 1965, המלך האיראני מוחמד רזא פהלווי ביקר בברזיל. הסיבה העיקרית למגע ראשון זה הייתה קידום הנוכחות הברזילאית באיראן ובמזרח התיכון באמצעות ספרים, סרטים, חילופי מורים ואנשי רוח, וכן מחזות. בהמשך נחתמו מסמכים חדשים בין ממשלת ברזיל לנציגים האיראניים. העיקרי שבהם היה ההסכם שקבע את הקמת ועדת שיתוף הפעולה הכלכלי והטכני, בשנת 1975. למרות שהצהירה על נייטרליות במהלך מלחמת איראן-עיראק, ממשלת ברזיל החלה למכור מטוסי Embraer EMB-312 לאיראנים. לאחר סיום העימותים, החליטה ברזיל להתקרב אל איראן, שהפילה את שושלת פהלווי והפכה לרפובליקה אסלאמית, במטרה לחתום על מזכר הבנות להקמת ועדה מעורבת ברמת שרים, ב-26 בספטמבר 1988, נחתם ההסכם על ידי נשיא ברזיל, ז'וזה סרניי. הנשיאים לואיז אינסיו דה סילבה ומחמוד אחמדינז'אד הגבירו את הפגישות הדיפלומטיות במטרה להגדיל לא רק סחר בין שתי המדינות, אלא גם לדון בזכויות האדם ובמחלוקת על תוכנית הגרעין האיראנית, אשר בעקבות כך הוטלו סנקציות על איראן. בנובמבר 2009, מחמוד אחמדינז'אד נחת בברזיליה לביקור מדיני, אשר גרם לכמה מחאות, במיוחד מן הקהילה היהודית בברזיל, בשל ההתבטאויות הקודמות שלו בנושא השואה ועל ישראל. הממשלה הברזילאית גם פעלה באופן דיפלומטי במקרה של סכינה מוחמדי אשתיאני, שהואשמה בניאוף ונידונה למוות על ידי סקילה. ביולי 2010 הנשיא לולה אף הציע לסכינה מקלט, אך קיבל תגובה שלילית מאת אחמדינז'אד ועלי ח'אמנאי, המנהיג העליון של איראן. לאחר השבעתה של דילמה רוסף, שנבחרה לנשיאת ברזיל בשנת 2011, היחסים בין המדינות הצטננו. עם אנטוניו פטריוטה במקום סלסו אמור במשרד החוץ, ברזיל אמצה עמדה של זהירות וניתוק יחסי מטהראן, שכבר הביעה את אי הנוחות שלה להנחיות הדיפלומטיות הברזילאיות החדשות. דובר של הנשיא האיראני, עלי אכבר ג'ואנפכר, אמר בריאיון עם פולה דה ובסאו פאולו, "דילמה הרסה שנים של מערכת יחסים טובה". איתמרטי הכחיש כל מתיחות בין המדינות. בתחילת 2020, איראן ביקשה מברזיל הסברים על הודעת תמיכה בארצות הברית. איראן מחזיקה בברזיל שגרירות בברזיליה. ברזיל מחזיקה באיראן שגרירות בטהראן. מדיה וקבצים בנושא יחסי איראן–ברזיל בוויקישיתוף אתר על יחסי מדינות
הולנד הקריבית

הולנד הקריבית (בהולנדית: Caribisch Nederland) הם שלושה איים בים הקריבי, שכל אחד מהם נחשב כרשות מוניציפלית מיוחדת בממלכת ארצות השפלה - בונייר, סאבא וסנט אוסטטיוס. שלושת האיים הללו היו חלק מהמחוז האוטונומי האנטילים ההולנדיים שכלל 6 איים. ארובה פרשה מהאנטילים ההולנדיים ב-1 בינואר 1986, והאיים קוראסאו וסנט מארטן קיבלו כל אחד מעמד עצמאי במסגרת ממלכת ארצות השפלה בתאריך 10 באוקטובר 2010. שלושת האיים שנותרו מהאנטילים ההולנדיים בונייר, סאבא וסנט אוסטטיוס הפכו לרשויות מוניציפליות מיוחדות ומכונים ביחד הולנד הקריבית. שם נוסף - איי BES ראשי התיבות של שמות האיים. מדיה וקבצים בנושא הולנד הקריבית בוויקישיתוף אתר האינטרנט הרשמי של הולנד הקריבית (בהולנדית, באנגלית ובפאפיאמנטו)
יחסי איראן–ארגנטינה

יחסי איראן–ארגנטינה הם יחסי החוץ בין הרפובליקה האסלאמית של איראן ובין הרפובליקה הארגנטינאית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אין אזכור להתפתחויות המאוחרות של היחסים בהקשר של חקירת הפיגוע. בעקבות הפיגוע בשגרירות ישראל בארגנטינה בשנת 1992 והפיגוע בבניין הקהילה היהודית בארגנטינה בשנת 1994 הדרדרו מאוד היחסים בין המדינות, לאחר שהתברר שאיראן וארגון החזבאללה עמדו מאחורי הפיגועים. היצוא של ארגנטינה לאיראן גדל מ-29 מיליון דולר בשנת 2007 ל-1.2 מיליארד דולר בשנת 2008. ארגנטינה היא שותפת הסחר השנייה בגודלה של איראן באמריקה הלטינית אחרי ברזיל. ב-6 ביוני 2022 נחת בארגנטינה מטוס מטען עם צוות איראני שעבר מבעלות חברה איראנית שהייתה נתונה תחת סנקציות לחברה מוונצואלה כשנה קודם לכן. עם נחיתתו, בעקבות מידע מודיעיני שהועבר לרשויות בארגנטינה מבעלות בריתה, הוחלט לקרקע את המטוס והצוות האיראני הועמד לדין על קשרים לטרור. איראן מחזיקה בארגנטינה שגרירות בבואנוס איירס. ארגנטינה מחזיקה באיראן שגרירות בטהראן. מדיה וקבצים בנושא יחסי איראן–ארגנטינה בוויקישיתוף דמיאן פצ'טר, ארגנטינה החרימה מטוס בבעלות חברה איראנית, באתר ישראל היום, 12 ביוני 2022 דמיאן פצ'טר, בית המשפט בארגנטינה מעמיד לדין את הטייס האיראני וצוותו, באתר ישראל היום, 22 ביוני 2022 אתר על יחסי מדינות ערך זה הוא קצרמר בנושא יחסי חוץ ובנושא ארגנטינה. אתם מוזמנים לתרום לוויקיפדיה ולהרחיב אותו.
Love Me like You Do

Love Me like You Do (בעברית: אהוב אותי כפי שאתה אוהב) הוא סינגל שהוקלט על ידי הזמרת הבריטית אלי גולדינג, מתוך אלבום, הפסקול. השיר יצא לאור ב-7 בינואר 2015, על ידי חברות התקליטים אינטרסקופ רקורדס, ריפבליק רקורדס וצ'ריטרי. השיר נכתב על ידי טובה לו, מקס מרטין, איליה סלמנזאדה, עלי פייאמי, סוואן קוטצ'ה והופק על ידי מקס מרטין ועלי פייאמי לכבוד עליית הסרט חמישים גוונים של אפור. איגוד תעשיית ההקלטות האמריקאי העניק לשיר את תואר פלטינה, על מכירות של למעלה מ-2,360,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-933 מיליון השמעות. הווידאו קליפ המלא שיצא עבור השיר הועלה ליוטיוב ב-22 בינואר 2015. הקליפ בוים על ידי ג'ורג'יה הדסון וצולם באחוזה. בתחילת הקליפ גולדינג רוקדת ריקודים סלוניים עם בן זוגה, כאשר ישנם סצנות מהסרט עצמו במקביל. נכון ליולי 2022, מונה הצפיות של הקליפ עומד על כ-2.2 מיליארד צפיות. הסרטון הוא אחד מ-50 הסרטונים ביוטיוב שנצפו בכל הזמנים; הוא עלה על מיליארד צפיות ב-29 בפברואר 2016, והפך לסרטון ה-21 בתולדות האתר לשם כך. הסרטון עצמו זכה במועמדות לפרס "הקליפ הנשי הטוב ביותר" בטקס פרסי הווידאו של MTV לשנת 2015. מידע על היצירה "Love Me like You Do" באתר מיוזיק בריינז מידע על הסינגל "Love Me like You Do" באתר מיוזיק בריינז מידע על היצירה "Love Me like You Do" באתר Discogs סרטון השיר "Love Me like You Do" באתר יוטיוב טובה לו, מקס מרטין, איליה סלמנזאדה, עלי פייאמי, סוואן קוטצ'ה Love Me Like You Do Ellie Goulding (באנגלית), נבדק ב-2020-06-12 Delirium by Ellie Goulding, Genius (באנגלית) Gold & Platinum, RIAA (באנגלית) Love Me like You Do, 2018-08-10, נבדק ב-2020-06-12 Ellie Goulding - Love Me Like You Do (Official Video) (באנגלית), 2020-06-15, נבדק ב-2020-06-15 Top 1000 Most Viewed YouTube Videos of All Time (באנגלית), 2020-06-15, נבדק ב-2020-06-15 2015 MTV Video Music Awards Nominees Revealed: Taylor Swift, Kendrick Lamar, Ed Sheeran & More (באנגלית), 2020-06-15, נבדק ב-2020-06-15
Fifty Shades of Grey (פסקול)

Fifty Shades of Grey (בעברית: חמישים גוונים של אפור) הוא פסקול שהוקלט על ידי אומנים שונים. הפסקול יצא לאור ב-10 בפברואר 2015 על ידי חברת התקליטים ריפבליק רקורדס. הפסקול נועד לקדם את הסרט, "חמישים גוונים של אפור". "Earned It" - יצא לאור ב-23 בדצמבר 2014, כסינגל הראשון והפותח מתוך האלבום. "Love Me like You Do" - יצא לאור ב-7 בינואר 2015, כסינגל השני מתוך האלבום. הווידאו קליפ של השיר זכה להצלחה והוא עומד על כ-2.1 מיליארד צפיות. הסרטון הוא אחד מ-50 הסרטונים ביוטיוב שנצפו בכל הזמנים; הוא עלה על מיליארד צפיות ב-29 בפברואר 2016, והפך לסרטון ה-21 בתולדות האתר לשם כך. הסרטון עצמו זכה במועמדות לפרס הווידאו הנשי הטוב ביותר בטקס פרסי הווידאו של MTV לשנת 2015. "Crazy in Love (2014 Remix)" - יצא לאור ב-4 בספטמבר 2015, כסינגל השלישי מתוך האלבום. מידע על האלבום Fifty Shades of Grey באתר MusicBrainz מידע על האלבום Fifty Shades of Grey באתר AllMusic האלבום Fifty Shades of Grey באתר Discogs האלבום Fifty Shades of Grey באתר ספוטיפיי האלבום Fifty Shades of Grey באתר דיזר האלבום Fifty Shades of Grey באתר אפל מיוזיק האלבום Fifty Shades of Grey באתר Last.fm האלבום Fifty Shades of Grey באתר יוטיוב Ellie Goulding - Love Me Like You Do (Official Video) (באנגלית), 2020-06-15, נבדק ב-2020-06-15 Top 1000 Most Viewed YouTube Videos of All Time (באנגלית), 2020-06-15, נבדק ב-2020-06-15 2015 MTV Video Music Awards Nominees Revealed: Taylor Swift, Kendrick Lamar, Ed Sheeran & More (באנגלית), 2020-06-15, נבדק ב-2020-06-15 Fifty Shades of Grey: Original Motion Picture Soundtrack, נבדק ב-2020-05-11
Fifty Shades Darker (פסקול)

Fifty Shades Darker (בעברית: חמישים גוונים של אופל) הוא פסקול שהוקלט על ידי אומנים שונים. הפסקול יצא לאור ב-10 בפברואר 2017 על ידי חברת התקליטים ריפבליק רקורדס. הפסקול נועד לקדם את הסרט, "חמישים גוונים של אופל". "I Don't Wanna Live Forever (Fifty Shades Darker)" - יצא לאור ב-9 בדצמבר 2016, כסינגל הראשון והפותח מתוך האלבום. השיר הגיע למקום השני במצעד הבילבורד הוט 100, והשלישי במצעד המוזיקה האוסטרלי. "Not Afraid Anymore" - יצא לאור ב-13 בינואר 2017, כסינגל השני מתוך האלבום. "Helium" - יצא לאור ב-26 בינואר 2018, כסינגל השלישי מתוך האלבום. השיר הגיע למקום ה-71 במצעד הבילבורד הוט 100. מידע על האלבום Fifty Shades Darker באתר MusicBrainz מידע על האלבום Fifty Shades Darker באתר AllMusic האלבום Fifty Shades Darker באתר Discogs האלבום Fifty Shades Darker באתר ספוטיפיי האלבום Fifty Shades Darker באתר דיזר האלבום Fifty Shades Darker באתר אפל מיוזיק האלבום Fifty Shades Darker באתר יוטיוב Ed Sheeran Tops Hot 100, Katy Perry Debuts at No. 4 & Bruno Mars, Rihanna & The Weeknd All Hit Top 10, Billboard australian-charts.com - Australian charts portal, australian-charts.com Sia, Billboard Fifty Shades Darker: Original Motion Picture Soundtrack, נבדק ב-2020-05-11
Fifty Shades Freed (פסקול)

Fifty Shades Freed (בעברית: חמישים גוונים של שחרור) הוא פסקול שהוקלט על ידי אומנים שונים. הפסקול יצא לאור ב-9 בפברואר 2018 על ידי חברת התקליטים ריפבליק רקורדס. הפסקול נועד לקדם את הסרט, "חמישים גוונים של שחרור". "For You" - יצא לאור ב-5 בינואר 2018, כסינגל הראשון והפותח מתוך האלבום. השיר נכנס השיר אל המקום הראשון במצעד שבגרמניה, הראשון במצעד שבלבנון, והשמיני במצעד הסינגלים הבריטי. "Capital Letters" - יצא לאור ב-12 בינואר 2018, כסינגל השני מתוך האלבום. "Heaven" - יצא לאור ב-26 בינואר 2018, כסינגל השלישי מתוך האלבום. מידע על האלבום Fifty Shades Freed באתר MusicBrainz מידע על האלבום Fifty Shades Freed באתר AllMusic האלבום Fifty Shades Freed באתר Discogs האלבום Fifty Shades Freed באתר ספוטיפיי האלבום Fifty Shades Freed באתר דיזר האלבום Fifty Shades Freed באתר אפל מיוזיק האלבום Fifty Shades Freed באתר Last.fm האלבום Fifty Shades Freed באתר יוטיוב השיר במצעד שבגרמניה השיר במצעד שבלבנון השיר במצעד הסינגלים הבריטי Fifty Shades Freed: Original Motion Picture Soundtrack, נבדק ב-2020-05-11
שלמה מלאחי

הרב שלמה (סלימאן) מלאחי (או מלאכי) (ה'תרנ"א (1891), ד'מאר, תימן - ו' בניסן, תשל"ח (13 באפריל 1978), תל אביב) היה רב ואב"ד בעיר דמאר והמחוז, ולאחר מכן שימש כרב שכונת התקווה בתל אביב. נולד לאברהם. בצעירותו למד שחיטה אצל הרב שלמה בן סעיד מקיטן, שהיה מלמד תינוקות בעירו ד'מאר. לאחר מכן למד תורה בעיר צנעא, במשך כשנתיים, בישיבת הרבנים הראשיים הרב יחיא יצחק הלוי, הרב יחיא קאפח והרב אהרן הכהן. בנוסף, למד אצל הרבנים אברהם עמראני, יחיא אלאביץ' ויחיא גיאת. סמיכה לרבנות ניתנה לו על ידי רבני צנעא, לשחיטה, סידור גיטין וקידושין. כמו כן ערך בריתות. הרב מלאחי החל לשמש כרב בעיר דמאר ובמחוז יחד עם הרבנים יחיא אלג'רידי ויוסף סעיד מנצור. לאחר שאלה נפטרו, שימש הרב מלאחי כרב יחידי. וכך כתב בהקדמת ספרו חשק שלמה:(שעדין בעריכה) "שמשתי את העדה לבדי כמה זמן, והיה קשה עלי. משום שהרבנים בעירנו הם השוחטים והבודקים, הם המקדשים והמגרשים, הם המוהלים והדיינים... והן אני נשארתי לבדי ונשאתי עול הצבור עלי זמן מועט, ועלינו כולנו לארץ ישראל בשנת תש"ט". הרב מלאחי פעל רבות להברחת יתומים יהודים מפני השלטונות המוסלמיים שביקשו לאסלם אותם, ואף נכלא מספר פעמים בשל פעילותו זו. עם עלייתו לישראל, מונה הרב מלאחי בידי הרבנים הראשיים לתל אביב דאז - הרב יעקב משה טולידאנו והרב איסר יהודה אונטרמן, לתפקיד רב השכונה. הרב מלאחי שימש בתפקידו עד לפטירתו בו' בניסן תשל"ח. לאחר פטירתו שימש בנו, הרב מאיר מלאחי, כרב השכונה במקומו. ד"ר משה גברא, "מלאחי-מלאכי, שלמה בן אברהם", אנציקלופדיה לחכמי תימן ע' 322, בני ברק, המכון לחקר חכמי תימן, תשס"א. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.